**Ministru kabineta rīkojuma projekta “Grozījumi Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”” 5.42. apakšpunkts noteic, ka ar 2020. gada 7. decembri sabiedriskā transporta pārvadātājam organizēt iekāpšanu un izkāpšanu tā, lai pasažieru skaits transportlīdzeklī nepārsniedz 50 % no tā ietilpības. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, transportlīdzeklī tiek marķētas sēdvietas, nodrošinot distancēšanās prasību ievērošanu. Projekts paredz noteikt, ka sabiedriskā transporta pakalpojumu pasūtītājiem un pārvadātājiem jānodrošina šā rīkojuma 5.42. apakšpunktā noteikto epidemioloģisko prasību izpildi, kā arī Valsts policijai un pašvaldības policijai paredzēts nodrošināt izpildes kontroli.Ministru kabineta 2021.gada 9.marta sēdē tika izskatīts informatīvais ziņojums “Par  epidemioloģiskās drošības prasībām sabiedriskajā transportā, to ievērošanu un kontroli” (TA-560). Ņemot vērā ziņojumā ietverto informāciju par esošo situāciju sabiedriskā transporta pakalpojumu nodrošināšanai atbilstoši epidemioloģiskajām prasībām, secināts, ka nepieciešams pastiprināt epidemioloģisko prasību par transportlīdzekļu ietilpības ierobežojuma un mutes un deguna aizsegu izpildes kontroli. Lai to nodrošinātu, paredzēts uzdevums Satiksmes ministrijai (Valsts sabiedrībai ar ierobežotu atbildību “Autotransporta direkcija”) un Iekšlietu ministrijai (Valsts policijai) sadarbībā ar pašvaldībām un pašvaldības policiju koordinēt regulārus apsekojumus un kontroli par noteikto epidemioloģiskās drošības prasību un ierobežojumu ievērošanu, tostarp mutes un deguna aizsega pareizulietošanu, kā arī tiesību neuzņemt pasažierus vai izsēdināt no transportlīdzekļa epidemioloģisko prasību neizpildes gadījumā īstenošanu.Vienlaikus paredzēti papildu pasākumi, kas mazinātu Covid-19 infekcijas riskus, Ministru kabineta 2021.gada 9.marta sēdē pieņemts lēmums uzdot Satiksmes ministrijai un Vides aizsardzības un reģionālās attīstības ministrijai aicināt sabiedriskā transporta pakalpojumu pasūtītājus sadarbībā ar sabiedriskā transporta pakalpojumu sniedzējiem izstrādāt un saskaņot ar Veselības ministriju ieteikumus, lai pārvadātājs un transportlīdzekļa vadītājs varētu  nodrošināt optimālu transportlīdzekļa ventilāciju arī reisa laikā. Minētā uzdevuma izpildei projekts paredz noteikt, ka sabiedriskā transporta pārvadātājs nozīmē par epidemioloģiskās drošības protokolu izstrādi, saskaņošanu un izpildi atbildīgo personu. Projekts stāsies spēkā tā parakstīšanas brīdī. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”  |
| 4. | Cita informācija | Ministru kabineta 2021.gada 9.marta sēdē tika izskatīts informatīvais ziņojuma “Par  epidemioloģiskās drošības prasībām sabiedriskajā transportā, to ievērošanu un kontroli” (TA-560). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā transporta pakalpojumu pasūtītāji un sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VSIA “Autotransporta direkcija”, Iekšlietu ministrija, Valsts policija, Republikas pilsētu pašvaldības un Pašvaldību policijas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta institūciju līdzšinējo funkciju ietvaros. Projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

satiksmes ministrs T.Linkaits

Vīza:

valsts sekretāre I.Stepanova